خط رضایت و مالومات والدین/سرپرست/نگهبانان

نظر سنجی 2024 د باره طرز برخورد د مکتب

والدین/سرپرست/نگهبانان محترم،

ای خط بلدی ازی استه که شمو ره از نظر سنجی 2024 د باره طرز برخورد د مکتب (AtoSS)، که د تمام مکتبای دولتی از صنف 4 تا 12 ره اجرا موشه با خبر کنی.

## د باره نظر سنجی

نظر سنجی د باره برخورد د مکتب یک نظر سنجی سالانه د لبخواه استه که از طرف وزارت تعلیم ارائه موشه بلدی ازیکه مکتبا و وزارت ره کمک کنه تا د باره نظر و تجربای شاگردا د مکتب بوفامن. مو بلدی صدای شاگردا اهمیت میدی بلدی ازیکه سرگرمی شاگردا ره، تندرستی و ارزش رهنمایی شاگردا ره بهتر کنی و از زوستون از شمو د باره نظر شی و احساسات شی نظر د مکتب، یاد گیری شی، رابطه قد همصنفای شی، انعطاف پذیری، قلدوری، صحت و تندرستی، فزیکی، سرگمی و زنده گی د کل ره بهتر کنی.

مرکز تحقیق ORIMA از طرف وزارت قرارداد شده که ای نظر سنجی ره آنلاین انجام بیدیه و بلدی مکتب د دوران نظر سنجی کمک از طریق تیلفون و ایمیل فراهم مونه.

امسال، نظر سنجی د مکتب از شمو از تاریخ 27th May اجرا موشه.

.

## فایده شی چیز استه؟

جوانا ازیکه نظر بیدیه لذت موبره! ای نظر سنجی تقریبا بلدی 20 سال استه که اجرا موشه و خیلی با ارزش استه بلدی ازیکه مکتبا ره کمک کنه که نظرات شاگردای خو ره بوفامه و برنامه ها و سرگرمی های ره پلان کنه که تجربه زوزاد از شمو ره د مکتب بهتر کنه. جواب نظر سنجی بلدی وزارت تعلیم هم کمک مونه تا بوفامن که چطور تجربه یاد گیری شاگردا ره بهتر کنن.

## خطرای شی چیز استه؟

با وجود اینکه مو خطرزیاد بلدی سهم گرفتو پیش بینی نمونیم، شاید باضی از شاگردا سوالای نظر سنجی بلدی شی شخصی و یک کمی حساس باشه. اگه شمو رضایت بیدین که زوزاد شیم سهم بیگره، اونا هنوز هم میتنه که سوالا ره رد کنه و د هر مرحله نظر سنجی پای پس بیکشن د صورتیکه نظر سنجی بلدی شی ناراحت کننده یا ناخوشایند باشه. یک استاد د وقتای نظر سنجی حضور دیره بلدی ازیکه شاگردا ره کمک کنه.

سوالا از یک ابزار تائید شده نظر سنجی که د استرالیا و دورا دور دنیا استفاده موشه انتخاب موشه که، مبنی به لیاقت، و مخصوص بلدی هر صنف استه.

## از زوزاد از مه چیز خواسته موشه که انجام بیدیه؟

از زوزاد از شمو خواسته موشه که **نظر سنجی ره آنلاین د دوران مکتب انجام بیدیه** با استفاده از یک ابزار نظر سنجی که محفوظ و آنلاین استه. ای مهم استه که شمو بوفامین مو به هیچ صورت زوزاد از شموره "آزمایش" نمونیم.

لطفا د یاد شیم باشه که:

* سهم گرفتون شاگردا د ای نظر سنجی دلبخوا استه و میتنه که هر وقت خواسته باشه پای خو پس بیکشه.
* نظر سنجی د رقمای مختلف د دسترس استه بلدی ازیکه تمام شاگردا بیتنن سهم بیگرن.
* نظر سنجی بین 20 تا 45 دقیقه ره وقت میگره که تکمیل کنی.

چطور حریم خصوصی زوزاد از مه محفوظ نیگا موشه؟

بلدی زوزاد از شمو از طرف معلم شی یک رمز مخصوص بلدی شروع کیدو دیده موشه که نظر سنجی ره مکمل کنه. رمز مخصوص شروع زوستو یک شناسایی استه که از طرف وزارت استفاده موشه که فقط مالومات ره بلدی ارزیابی و هدف تحقیق استفاده کنه. مالومات قابل شناسایی، مثل نام شاگردا یا شماره شاگرد د ویکتوریا (VSN) بلدی ربط دیدون مالومات استفاده **نموشه**. باضی از مالومات منطقه ای د باره شاگردا (مثلا، صنف، جنسیت، سال، مردم بومی و/یا مردم جزیره توریس)از ریکارد مدیریت وزارت گرفته و قد هر رمز مخصوص شروع کیدون نظرسنجی شاگردا د دوران آماده کیدون نظر سنجی وصل موشه بلدی ازیکه قد مدیریت نظر سنجی کمک کنه.

مرکز تحقیق ORIMA فقط به خاطر هدف تحقیق مالومات شخصی ره استفاده مونه بلدی ازیکه جمع آوری مالومات نظر سنجی د باره برخورد د مکتب ره مدیریت کنه. بلدی ازیکه مطمئین شونین حریم خصوصی زوزاد از شمو د هر صورت محفوظ استه، و مالومات شناسایی شخصی د دوران جواب گیری نظر سنجی د بین دوسیه که ORIMA بلدی وزارت میدیه جمع آوری نموشه. تمام مالومات د یک بسته مالوماتی آنلاینی که د داخل استرالیا استه جمع آوری موشه و دسترسی د ای مالومات بلدی کارمندای که د سر ازی پروژه کار مونه محدود استه.

تمام مالومات د باره زوزاد از شمو جمع آوری موشه *مطابق قانون محافظت از مالومات حریم خصوصی 2014 (ویکتوریا) (Privacy Data and Protection Act 2014 (Vic),)، قانون ریکارد صحی 2001 (ویکتوریا)( Health Records Act 2001 (Vic)) و قانون ریکارد مردمی 1973 (ویکتوریا)*، همچنان [پالیسی حریم خصوصی مکتب](https://www.vic.gov.au/schools-privacy-policy) برخورد موشه. لطفا د یاد شیم باشه که با د نظر داشت قانونای بال و پالیسی از مو، شاید موارد باشه که قانونن نیاز باشه که مالومات که از طرف زوزاد از شمو دیده موشه ره شریک کنی. مثلا، د جایکه تهدید خطر بلدی صحت و امنیت زوزاد از شمو باشه.

نتیجه چی رقم راپور دیده موشه؟

یک راپور جمع آوری شده د باره نظرسنجی تمام ایالت د باره ازی تحقیق دده موشه و شاید همچنان باضی مالومات د بین گفتگوی مردمی د باره مشکلات که مربوط به سهم گرفتو و تندرستی شاگردا باشه استفاده شونه. یک مثال که چطور مالومات د باره نظر سنجی د گذشته استفاده شده شامل سطح راپور د باره سهم گرفتون شاگرد د بخش خلاصه اجرا د باره سالانه کمیونتی مکتب موشه.

نتیجه نظر سنجی د دوران کل نظر سنجی د یک طریق یکجای شده بلدی مکتب پس راپور دیده موشه. مالومات یا نتیجه د باره هر شاگرد قد مکتبا شریک نموشه. تمام مالومات نظر سنجی که د راپور د دسترس استه فقط بلدی گروپی از شاگردا استه بلدی ازیکه هیچ کدم شاگرد شناسایی نشونه. د جایایکه تعداد شاگرد کم استه، مالومات پنهان موشه تا اینکه مکتب نتیجه بلدی ازو گروپ ره ننگرنه.

مکتب از شمو شاید نتیجه نظر سنجی ره قد والدین و سرپرستا شریک کنه.

|  |
| --- |
| گزینه بلدی سهم گرفتو سهم گرفتو د نظر سنجی **دلبخواه** استه. اگه شمو **نمیخوایین** که زوزاد از شمو د ای نظر سنجی سهم بیگره، لطفا از طریق یک ایمیل بلدی مکتب خو خبر کید که پای خوره پس میکشین: پیش ازیکه نظر سنجی د تاریخ » شروع شونه. ivanhoe.ps@education.vic.gov.au before the survey commences on the 27th of May.پیش ازیکه پروسه پای پس کشیدو شروع شونه، مالومات شخصی شاگردا قد مرکز تحقیقاتی ORIMA بلدی ازیکه آماده گی بلدی نظر سنجی گرفته شونه، شریک موشه. اگه شمو زوزاد خوره از سهم گرفتو جلوگیری کنید، باد ازو مکتب میخوایه مطمئین شونه که بلدی زوزاد از شمو قد رمز خاص بلدی سهم گرفتو د نظر سنجی دیده نشونه. مالومات شخصی شاگردا باد از ختم نظر سنجی از طرف ORIMA حذف موشه. اگه مکتب از شمو ایمیل رد کیدون رضایت ره پیش ازتاریخ که نظر سنجی شروع شونه نگره، مثل بال، ای به معنی ازی استه که شمو بلدی زوزاد خو رضایت میدین که د نظر سنجی طرز برخورد د مکتب 2024 سهم بیگره.  |

مالومات غدرتر د باره ازی نظر سنجی، بشمول سوالای که از زوستون از شمو پرسان موشه بلدی ازیکه جواب بیدین، لطفا د [صفه مالوماتی نظر سنجی](https://www2.education.vic.gov.au/pal/data-collection-surveys/guidance/attitudes-school-survey) وزارت بورین.

اگه شمو مالومات غدرتر میخوایین، لطفا قد استاد زوزاد خو توره بوگین، یا قد وزارت از طریق school.surveys@education.vic.gov.au د تماس شونین.

ارادتمند از شمو،

وزارت تعلیم، ویکتوریا